<classify> Alisema hayo wakati akifungua semina ya siku moja, iliyowashirikisha watendaji wa halmashauri wakiwemo mameya wa Kanda ya Kati na watendaji wa Benki ya CRDB.Semina hiyo ya siku moja iliyoandaliwa na CRDB, ilikuwa na lengo la kuboresha mahusiano baina ya benki hiyo na watendaji wa halmashauri.Kuna baadhi ya halmashauri zinapenda kutumia fedha kwa njia nyingine juu kwa juu bila hata kuzipitisha benki wakati Sheria na taratibu zetu zinatutaka fedha tuliyoikusanya kwanza ni lazima iende benki ndio baadae ianze kuwa na taratibu za kuzitumia, alisema Waziri Ghasia.Alisema CRDB imesema kwenye baadhi ya maeneo ofisi zao zipo katika majengo ya halmashauri hakuna sababu yoyote ya kukaa na fedha wiki nzima wakati benki ipo ndani ya jengo hilo hilo na kuongeza kuwa matarajio yake baada ya semina hiyo ataona mabadiliko katika utafutaji wa mitaji na mikopo katika akaunti za halmashauri.Awali, Mkurugenzi Mtendaji wa Benki hiyo, Charles Kimei alisema lengo kuu la semina hiyo ni kujenga uhusiano kati ya benki hiyo na halmashauri utakaokuwa na faida kwa pande zote mbili.Kwa mujibu wa Kimei, benki hiyo imechaguliwa na serikali kuihudumia kwa miaka mitatu ijayo hivyo ni lazima jamii na halmashauri kuelewa benki yao na huduma wanazotoa na kuongeza kuwa kupitia benki hiyo mishahara ya wafanyakazi italipwa kwa wakati hata kama kutakuwa na dharura zitakazojitokeza, sambamba na kutoa mikopo kwa wafanyakazi na madiwani.Aliziomba halmashauri kuendelea kutengeneza mipango ya biashara thabiti na kwamba benki hiyo ipo tayari kuwapatia wataalamu wa kuwasaidia katika hesabu.  <topic>: uchumi 